section_heading: Inspiracija
paragraph_text: Jedan od izvora inspiracije za Asimova bili su "Zoromi", rasa mehaničkih ljudi koja se javlja u kratkoj priči iz 1931. pod naslovom The Jameson Satellite, od autora Neila Jonesa. Asimov je priču pročitao kad je imao 11 godina, te ju je kasnije priznao kao izvor inspiracije u antologiji Before the Golden Age (1975), koja govori o znanstvenoj fantastici u 30-im godinama 20. stoljeća. Tu Asimov govori o znanstvenoj fantastici koju je čitao dok je odrastao.